Държавен вестник, бр. 21, 2021 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  21
и делегираните актове по прилагането му от 
лица, които не са поднадзорни на Комисията и 
Българската народна банка, ресорният замест-
ник-председател е заместник-председателят на 
Комисията, ръководещ управление „Надзор на 
инвестиционната дейност“.
(6) По отношение на спазване на изисквани-
ята на чл. 18 – 28 от Регламент (ЕС) 2017/2402 
и делегираните актове по прилагането му от 
поднадзорните лица ресорният заместник-
председател е заместник-председателят на 
Комисията, ръководещ управление „Надзор 
на инвестиционната дейност“.
(7) Предоставянето на информация и всички 
уведомления до компетентния орган, за из-
пълнение на изискванията по Регламент (ЕС) 
2017/2402 и делегираните актове по прилагането 
му, се извършват до ресорния заместник-пред-
седател, определен съгласно ал. 4 – 6.
Д Я Л  В Т О Р И
ДРУЖЕСТВА СЪС СПЕЦИАЛНА ИНВЕСТИЦИ-
ОННА ЦЕЛ
Г л а в а  п ъ р в а
ОБЩИ ПОЛОЖЕНИЯ
Определение
Чл. 4. (1) Дружеството със специална ин-
вестиционна цел е акционерно дружество, 
което при условията и по реда на този закон 
инвестира паричните средства, набрани чрез 
издаване на ценни книжа, в недвижими имоти 
или във вземания.
(2) Във фирмата на дружеството със спе-
циална инвестиционна цел се включва обоз- 
начението „акционерно дружество със специ-
ална инвестиционна цел“ или абревиатурата 
„АДСИЦ“.
(3) Лице, което не отговаря на изисквани-
ята на този дял, не може да включва в наи-
менованието си обозначението „акционерно 
дружество със специална инвестиционна цел“ 
или абревиатурата „АДСИЦ“.
Предмет на дейност
Чл. 5. (1) Дружеството със специална ин-
вестиционна цел може да извършва следните 
дейности:
1. набиране на средства чрез издаване на 
ценни книжа;
2. покупка на недвижими имоти и вещни 
права върху недвижими имоти, извършване на 
строежи и подобрения с цел предоставянето 
им за управление, отдаване под наем, лизинг 
или аренда и продажбата им или покупко-
продажба на вземания.
(2) Дружеството със специална инвестици-
онна цел не може да извършва други дейности 
извън посочените в ал. 1 и пряко свързаните с 
тяхното осъществяване, освен ако са позволени 
от този закон.
(3) Дружеството със специална инвестици-
онна цел може да инвестира само в недвижими 
имоти или само във вземания.
(4) Дружеството със специална инвестици-
онна цел не може да придобива недвижими 
имоти или вземания, които са предмет на 
правен спор.
(5) Недвижимите имоти, придобивани от 
дружеството със специална инвестиционна 
цел, трябва да се намират на територията на 
Република България или на територията на 
друга държава членка.
(6) Вземанията, придобивани от дружест- 
вото със специална инвестиционна цел, 
трябва да:
1. са към местни лица;
2. не са обект на принудително изпълнение.
(7) Най-малко 70 на сто от активите на 
дружеството със специална инвестиционна 
цел, инвестиращо в недвижими имоти, към 
края на всяко тримесечие следва да бъде в 
резултат на дейността по ал. 1, т. 2. 
(8) При набиране на средства по ал. 1, т. 1 
дружеството привежда активите си в съот-
ветствие с изискването на ал. 7 в 6-месечен 
срок от вписване на емисията ценни книжа в 
Централния регистър на ценни книжа.
(9) Най-малко 70 на сто от брутните при-
ходи за съответната финансова година на 
дружество със специална инвестиционна цел, 
инвестиращо в недвижими имоти, следва да 
бъде в резултат на дейността по ал. 1, т. 2.
(10) Дружеството със специална инвести-
ционна цел, инвестиращо в недвижими имо-
ти, привежда дейността си в съответствие с 
изискванията по ал. 7 и 9 в срок до две години 
от издаването на лиценз по чл. 11.
Г л а в а  в т о р а
УЧРЕДЯВАНЕ, ЛИЦЕНЗИРАНЕ И УПРАВ- 
ЛЕНИЕ НА ДРУЖЕСТВО СЪС СПЕЦИАЛ-
НА ИНВЕСТИЦИОННА ЦЕЛ
Учредяване
Чл. 6. (1) Дружеството със специална инвес-
тиционна цел се учредява по реда на чл. 163 
от Търговския закон. Учредители могат да 
бъдат не повече от 50 лица.
(2) При учредяване на дружество със спе-
циална инвестиционна цел учредителното 
събрание задължително взема решение за 
първоначално увеличаване на капитала на 
дружеството със същия клас акции като 
записаните на учредителното събрание от 
момента, в който на дружеството бъде изда-
ден лиценз по чл. 11. Увеличаването трябва 
да бъде в размер, не по-малък от 30 на сто 
от капитала на дружеството.
(3) Дружеството със специална инвестици-
онна цел уведомява Комисията за вписването 
си в търговския регистър в 7-дневен срок от 
вписването.
Капитал и акции
Чл. 7. (1) Дружеството със специална инвес-
тиционна цел трябва да разполага с начален 
капитал, не по-малък от 500 000 лв.